নাগরপুর প্রতিনিধি: “পরিকল্পিত পরিবার,সুরক্ষিত মানবাধিকার” এই প্রতিপাদ্যকে সামনে রেখে সারাদেশের মতো টাঙ্গাইলের নাগরপুরেও বিশ্ব জনসংখ্যা দিবস পালিত হয়েছে। এ উপলক্ষে বুধবার (১১ জুলাই) সকালে উপজেলা স্বাস্থ্য কমপ্লেক্স প্রাঙ্গন হতে একটি শোভাযাত্রা বের হয়ে গুরুত্বপূর্ণ সড়ক প্রদক্ষিন করে উপজেলা চত্বরে গিয়ে শেষ হয়। শোভাযাত্রা শেষে উপজেলা মিলনায়তনে আলোচনা সভা অনুষ্ঠিত হয়। সভায় প্রধান অতিথি হিসেবে উপস্থিত ছিলেন জাতীয় সংসদ সদস্য খন্দকার আবদুল বাতেন।